Document ID: 32004R0635

Ir-Regolament tal-Kummissjoni (KEE) Nru 635/2004
tal-5 ta' April, 2004
li jiffissa r-rati tal-kambju li japplikaw għal xi għajnuniet diretti jew għal xi miżuri strutturali jew ambjentali fl-2004
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunitajiet Ewropej,
Wara li kkonsidrat ir-Regolament tal-Kummissjoni (KE) Nru 2799/98 tal-15 ta' Diċembru 1998 li jistabbilixxi arranġamenti agromonetarji għall-euro [1],
Wara li kkonsidrat ir-Regolament tal-Kummissjoni (KE) Nru 1410/199 li jemenda r-Regolament (KE) Nru 2808/98 li jippreskrivi regoli dettaljati dwar l-applikazzjoni tas-sistema agromonetarja għall-euro fl-agrikoltura u jemenda t-tifsira ta' ċerti avvenimenti applikabbli previsti fir-Regolamenti (KEE) Nru 3889/87, (KEE) Nru 3886/92, (KEE) Nru 1793/93 u (KEE) Nru 2700/93 u (KE) Nru 293/98 [2], u b'mod partikolari l-Artikolu 2 tiegħu,
Wara li kkonsidrat ir-Regolament tal-Kummissjoni (KE) Nru 2808/98 tat-22 ta' Diċembru 1998 li jippreskrivi regoli dettaljati dwar l-applikazzjoni tas-sistema agromonetarja għall-euro fl-agrikoltura(3), u b'mod partikolari t-tieni sentenza ta' l-Artikolu 4 [3] tiegħu,
Wara li kkonsidrat ir-Regolament tal-Kummissjoni (KE) Nru 2550/2001 tal-21 ta' Diċembru 2001 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 2529/2001 dwar l-organizzazzjoni komuni tas-suq tal-laħam tan-ngħaġ u tal-mogħoż f'dak li huma skemi bi premium u li jemenda r-Regolament (KE) Nru 2419/2001 [4], u b'mod partikolari t-tieni paragrafu ta' l-Artikolu 18a tiegħu,
Wara li kkonsidrat ir-Regolament tal-Kummissjoni Nru 2342/1999 tat-28 ta' Ottubru 1999 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1254/199 dwar l-organizzazzjoni komuni tas-suq taċ-ċanga u l-vitella f'dak li huma skemi bi premium [5], u b'mod partikolari l-Artikolu 43 tiegħu,
Billi:
(1) Skond it-tieni subparagrafu ta' l-Artikolu 4(1) tar-Regolament (KE) Nru 2808/98, l-avveniment li japplika għall-kambju tar-rata għal għajnuna għal uċuħ ta' enerġija msemmi fit-Titolu IV, Kapitolu 5 tar-Regolament tal-Kunsill (KE) Nru 1782/2003 [6] hu l-1 ta' Jannar tas-sena li fiha tingħata l-għajnuna,
(2) Skond l-Artikolu 4(2) tar-Regolament (KE) Nru 2808/98, l-avveniment li għandu japplika għall-kambju tar-rata għal ammonti ta' karattru strutturali jew ambjentali hu l-1 ta' Jannar tas-sena li fiha tkun ittieħdet id-deċiżjoni biex tingħata l-għajnuna.
(3) Skond l-Artikolu 4(3) tar-Regolament (KE) Nru 2808/98, ir-rata ta' kambju li għandha tintuża hi l-medja tar-rati ta' kambju applikabbli matul ix-xahar ta' qabel id-data ta' l-avveniment applikabbli, kalkolata pro rata temporis.
(4) Skond l-Artikolu 12 tar-Regolament tal-Kummissjoni (KE) Nru 293/98 ta' l-4 ta' Frar 1998 li jiddetermina l-avvenimenti applikabbli li jgħoddu għal prodotti fis-settur tal-frott u l-ħxejjex, għal prodotti tal-frott u ħxejjex ipproċessati u sa ċertu punt għal pjanti ħajjin u prodotti tal-florikultura u għal xi prodotti elenkati fl-Anness II tat-Trattat tal-KE, u li jħassar ir-Regolament (KEE) Nru 1445/93 [7], ir-rata ta' kambju applikabbli għall-konverżjoni ta' kull sena f'munita nazzjonali ta' l-ogħla għajnuna għal kull ettaru biex jitjiebu l-kwalità u l-marketing ta' ġewż u frott ieħor bħal dan u frott tal-ħarrub hi l-medja tar-rati ta' kambju applikabbli matul ix-xahar ta' qabel l-1 ta' Jannar tal-perjodu annwali ta' riferenza, kalkolata pro rata temporis
(5) Skond l-Artikolu 18a tar-Regolament (KE) Nru 2550/2001, l-avveniment applikabbli għar-rata ta' kambju li għandu jkun applikat għall-premiums u l-ħlasijiet fis-settur tal-laħam tan-ngħaġ u tal-mogħoż jiġi stabbilit fil-bidu tas-sena kalendarja li fiha l-premium jew il-ħlas ikunu ingħataw. Ir-rata ta' kambju li għandha tintuża tkun tikkorrispondi għall-medja tar-rati ta' kambju li jkunu japplikaw fix-xahar ta' Diċembru ta' qabel id-data ta' l-avveniment applikabbli, kalkolata pro rata temporis.
(6) Skond l-Artikolu 42 tar-Regolament (KE) Nru 2342/1999, id-data li fiha trid tintbgħat l-applikazzjoni hi l-avveniment applikabbli biex tiġi determinata s-sena li fiha għandhom ikunu allokati l-premium speċjali, il-ħlas għal baqar li jreddgħu, il-premium konness mat-tneħħija ta' l-istaġuni u l-ħlas għall-estensifikazzjoni. Fil-każ tal-premium għall-qatla is-sena ta' l-allokazzjoni tkun is-sena tal-qatla jew ta' l-esportazzjoni. Skond l-Artikolu 43 ta' dak ir-Regolament, premiums u ħlasijiet fis-settur taċ-ċanga jiġu konvertiti f'munita nazzjonali fuq il-bażi tar-rati ta' kambju applikabbli fix-xahar ta' Diċembru ta' qabel is-sena ta' l-allokazzjoni, kalkolati pro rata temporis.
(7) Ir-rata ta' kambju applikabbli fl-2004 għall-ammonti u l-għajnuna konċernati għandha għalhekk issir fuq il-bażi tal-medja tar-rati ta' kambju applikabbli fix-xahar ta' Diċembru 2003, kalkolata pro rata temporis,
ADOTTAT DAN IR-REGOLAMENT
Artikolu 1
Fl-2004, ir-rati ta' kambju murija fl-Anness għandhom japplikaw għal dawn li ġejjin:
(a) l-għajnuna għal uċuħ ta' enerġija msemmija fit-Titolu IV, Kapitolu 5 tar-Regolament (KE) Nru 1782/2003;
(b) ammonti ta' karattru strutturali jew ambjentali msemmija fl-Artikolu 4(2) tar-Regolament (KE) Nru 2808/98;
(ċ) l-ogħla ammont kull ettaru ta' għajnuna għal marketing fis-settur tal-ġewż u frott bħalu u għal frott tal-ħarrub li jidher fl-Artikolu 2 tar-Regolament tal-Kunsill (KEE) Nru 790/89 [8];
(d) il-premiums u l-ħlasijiet fis-settur tal-laħam tan-ngħaġ u tal-mogħoż preskritti fl-Artikoli 4, 5 u 11 tar-Regolament tal-Kunsill (KE) Nru 2529/2001 [9];
(e) il-premiums u l-ħlasijiet fis-settur taċ-ċanga previsti fl-Artikoli 4, 5, 6, 11, 13 u 14 tar-Regolament tal-Kunsill (KE) Nru 1254/1999 [10]
Artikolu 2
Dan ir-Regolament għandu jidħol fis-seħħ fit-tielet ġurnata wara li jigi pubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta' April 2004.

Labels: 2
6